CELEX: 31992D0260
Language: hr
Date: 1992-04-10 00:00:00
Title: 92/260/EEZ: Odluka Komisije od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja

03/Sv. 036
            
            
               HR
            
            
               Službeni list Europske unije
            
            
               38
            
         31992D0260
   
               L 130/67
            
            
               SLUŽBENI LIST EUROPSKE UNIJE
            
            
               10.04.1992.
            
         
      ODLUKA KOMISIJE
   
   od 10. travnja 1992.
   o uvjetima zdravlja životinja i veterinarskom certificiranju za privremeni ulazak registriranih konja
   (92/260/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje promet i uvoz kopitara iz trećih zemalja (1), kako je zadnje izmijenjena Odlukom Komisije 92/130/EEZ (2), a posebno njezine članke 15.(a) i 16.,
   budući da je Odlukom Vijeća 79/542/EEZ (3), kako je zadnje izmijenjena Odlukom Komisije 92/162/EEZ (4) uspostavljen popis trećih zemalja iz kojih države članice odobravaju uvoz posebno kopitara;
   budući da je također nužno u obzir uzeti regionalizaciju određenih trećih zemalja, što je predmet Odluke Komisije 92/160/EEZ (5), kako je izmijenjena Odlukom 92/161/EEZ (6);
   budući da postojanje istovjetnih zdravstvenih situacija među određenim trećim zemljama opravdava uspostavljanje nekoliko zdravstvenih zona radi uvoza kopitara;
   budući da različite kategorije konja imaju svoje vlastite osobine i da je njihov uvoz odobren u različite svrhe; budući da se, slijedom toga, moraju uspostaviti određeni zdravstveni zahtjevi radi privremenog ulaska registriranih konja;
   budući da je, s obzirom na postojanje različitih zdravstvenih situacija, nužno uspostaviti nekoliko zdravstvenih certifikata za privremeni ulazak registriranih konja;
   budući da se ova Odluka treba preispitati prije 31. prosinca 1992.;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Ne dovodeći u pitanje Odluku 92/160/EEZ, države članice odobravaju privremeni ulazak registriranih konja:
   
               —
            
            
               koji dolaze iz trećih zemalja navedenih u Prilogu I.,
            
         
               —
            
            
               koji udovoljavaju zahtjevima utvrđenim u jednom od obrazaca certifikata o zdravlju životinja iz Priloga II.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 10. travnja 1992.
      
         
            Za Komisiju
         
         Ray MAC SHARRY
         
         
            Član Komisije
         
      
   
   
      (1)  SL L 224, 18.8.1990., str. 42.
   
      (2)  SL L 47, 22.2.1992., str. 26.
   
      (3)  SL L 146, 14.6.1979., str. 15.
   
      (4)  SL L 71, 18.3.1992., str. 30.
   
      (5)  SL L 71, 18.3.1992., str. 27.
   
      (6)  SL L 71, 18.3.1992., str. 29.
   PRILOG I.
   
      Skupina A
   
   Austrija, Finska, Grenland, Island, Norveška, Švedska, Švicarska
   
      Skupina B
   
   Australija, Bjelarus, Bugarska, Hrvatska, Čehoslovačka, Cipar, Estonija, Mađarska, Latvija, Litva, Novi Zeland, Poljska, Rumunjska, Rusija (1), Slovenija, Ukrajina, Jugoslavija
   
      Skupina C
   
   Kanada, Hong Kong, Japan, Sjedinjene Američke Države
   
      Skupina D
   
   Argentina, Barbados, Bermuda, Bolivija, Brazil (1), Čile, Kolumbija (1), Kostarika (1), Kuba, Ekvador (1), Jamajka, Meksiko, Paragvaj, Peru (1), Urugvaj, Venezuela (1)
   
   
      Skupina E
   
   Alžir, Bahrein, Egipat (1), Izrael, Jordan, Kuvajt, Libija, Malta, Mauricijus, Oman, Tunis, Turska (1), Ujedinjeni Arapski Emirati
   
      (1)  Regionalizacija zemlje kako je propisana Odlukom 92/160/EEZ.
   PRILOG II.
   A.   Zdravstveni certifikat za privremeni ulazak registriranih konja iz trećih zemalja dodijeljenih skupini A.
   B.   Zdravstveni certifikat za privremeni ulazak registriranih konja iz trećih zemalja dodijeljenih skupini B.
   C.   Zdravstveni certifikat za privremeni ulazak registriranih konja iz trećih zemalja dodijeljenih skupini C.
   D.   Zdravstveni certifikat za privremeni ulazak registriranih konja iz trećih zemalja dodijeljenih skupini D.
   E.   Zdravstveni certifikat za privremeni ulazak registriranih konja iz trećih zemalja dodijeljenih skupini E.
   – A –
   
      
   
      
   
      
   – B –
   
      
   
      
   
      
   – C –
   
      
   
      
   
      
   – D –
   
      
   
      
   
      
   – E –